aanhouer wen! - CIZELLE LOUW CLINICAL PSYCHOLOGIST PRETORIA - 082 4155 390
Dit voel goed om te sê dat ek nogsteeds besig is om te brei! J Onthou julle dat my doelwit aanvanklik nie werklik klein genoeg was nie. Ek het die doelwit toe regtig superklein gemaak. Dit is defnitief soveel makliker om die doelwit te bereik sonder enige druk. Ek ondervind dat ek elke keer baie meer doen as my superklein doelwit, en dit laat my ontspanne en tevrede voel met my vordering.
Afgesien van my verkleinde doelwit, is daar nog steeds dae wat ek nie by die gewoonte uitkom nie, maar aangesien my doelwit so superklein is, is dit verspot maklik om in te haal wat ek oorgeslaan het. Dit kan moontlik makliker wees om elke dag die taak te verrig as ek dit gebonde maak aan ‘n sekere tyd van die dag. Ek sal dit toets en kyk of dit help J.
Ek ervaar dat ek konstant positief is om vol te hou met hierdie klein gewoonte. Ek dink glad nie meer heeltyd aan hoeveel ek nog moet brei voor die kombers voltooi is nie, maar fokus net om die klein doelwit elke dag te bereik. Indien ek dae oorslaan, ervaar ek dit nie negatief nie en sien uit om net aan te gaan met die gewoonte.
Tot volgende keer! J